Diari Oficial de la Generalitat Valenciana


Sumari del DOGV 4347, del 01-10-2002 (2002/10916)

ACORD de 30 de juliol de 2002, de la Comissió Territorial d'Urbanisme de València, relatiu a la modificació número 14 del Pla General de Puçol.
-----------------------------------------------------------------------------------------------------------------------------------------------

### Dades del document

Número de DOGV
:   4347

Data del DOGV
:   01-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10265


Data del document
:   30-07-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Puçol
    * pla d'urbanisme

ACORD de 30 de juliol de 2002, de la Comissió Territorial d'Urbanisme de València, relatiu a la modificació número 14 del Pla General de Puçol. [2002/A10164]
  
En relació amb l'expedient remés per l'Ajuntament de Puçol referit a la modificació número 14 del Pla General, i de conformitat amb els següents
  
Antecedents de fet
  
1. El projecte es va sotmetre a informació pública mitjançant Acord del Ple municipal de 20 de juliol de 2001. Després del pertinent període d'informació pública (DOGV núm. 4.073, de data 28 d'agost de 2001, i anunci en el diari Levante de 28.08.2001), en el qual va presentar una al·legació la mercantil Valenciana de Acuicultura, SA, relativa a la carència de distinció en les ordenances entre les declaracions d'interés comunitari tramitades pel procediment ordinari i les del procediment extraordinari de l'article 20 de la Llei 4/1992; els Servicis Tècnics Municipals emeten informe i esmenen la deficiència en la nova redacció de l'article 7.4.a (data 12.02.2002). En data 22 de febrer de 2002 s'aprova provisionalment el projecte pel Ple de la corporació local.
  
L'Ajuntament, en sessió extraordinària del Ple realitzada el 26 d'abril de 2002, va acordar per unanimitat rectificar l'error material detectat en l'article 7.4.a, apartat 4, paràgraf 2n (activitats subjectes a prèvia declaració d'interés comunitari en sòl no urbanitzable genèric): on diu «la parcel·la mínima per a estos tipus d'edificacions o instal·lacions serà d'1 hectàrea», ha de dir: «la parcel·la mínima per a estos tipus d'edificacions o instal·lacions serà de œ hectàrea».
  
El 24 de juliol de 2002 es va rebre nova documentació en què s'esmenen les deficiències observades per la Comissió Informativa d'Urbanisme de juliol de 2002, respecte al projecte inicialment presentat per l'Ajuntament. S'aporta certificat de l'acord del Ple de la corporació local de 19 de juliol de 2002, i un annex amb el text íntegre de l'article 7.4 afectat per la present modificació, per a la resta dels articles afectats es considera prou la transcripció, en el nou document, de la redacció actual i la proposta.
  
2. Este expedient té un informe previ de caràcter favorable (Comissió Informativa de 08.11.2001).
  
3. El projecte consta de memòria i text dels articles de les ordenances afectades.
  
4. La modificació afecta determinats articles de les ordenances del Pla General relatius al sòl no urbanitzable i es referix en síntesi, als aspectes següents:
  
4.1 Suma de parcel·les per a permetre edificació en el sòl no urbanitzable.
  
En els articles 7.4, Normes específiques del sòl no urbanitzable, 7.4.a, Sòl no urbanitzable genèric, i 7.4.b, Sòl no urbanitzable de protecció horta, paràgraf 2 (en estos dos), es modifiquen els aspectes següents:
  
Article 7.4, en el qual s'admetia per a edificacions i/o instal·lacions lligades a activitats agropecuàries i cinegètiques, la possibilitat d'aconseguir la parcel·la mínima mitjançant la suma de diverses parcel·les separades, dins de la mateixa categoria de sòl, i havia d'estar l'edificació en la parcel·la major o que suposara el 40% de la superfície total; la modificació proposada permet que per a l'edificació en sòl no urbanitzable genèric se sumen parcel·les del sòl protecció horta, i es manté que per a l'edificació en sòl de protecció horta només se'n sumen d'esta categoria. Així mateix, elimina la condició d'edificar en la parcel·la major o que supose el 40% del terreny, per a permetre que s'edifique en qualsevol de les parcel·les que s'agreguen, sempre que esta tinga una superfície mínima determinada en funció de la grandària de la construcció que es projecte.
  
En els articles 7.4.a i b es reduïx la parcel·la mínima d'1 hectàrea a 2.500 / 4.000 / 5.000 m2 en funció de les dimensions dels magatzems o instal·lacions destinades a explotacions agrícoles forestals o hivernacles (fins a 12 / 30/ més de 30 m2), destinades a guardar apers i maquinària agrícola (motocultor, remolc de tractors). S'eliminen les casetes d'apers de 6 m2 que per ser xicotetes per a l'ús pretés no s'han sol·licitat. Finalment, per a evitar l'aparició de zones amb una excessiva proliferació d'estes construccions s'establix una separació entre estes de 35 metres.
  
L'Ajuntament considera que estos canvis són necessaris per a adequar la normativa a les necessitats reals i als canvis produïts per la Llei 2/1997, de 13 de juny, en la Llei 4/1992, sobre el Sòl No Urbanitzable.
  
4.2 Amples mínims de camins rurals
  
En l'article 4.1.a, Xàrcia local de carreteres i camins, en què s'exigia a l'hora d'executar tanques en sòl no urbanitzable, un ample de camí de 7 metres (la tanca havia d'estar a 3,5 m de l'eix del camí), s'introduïx una jerarquització en estos camins i una secció exigible en funció de la seua categoria (camins de la xàrcia principal, de la xàrcia secundària i veïnals).
  
Es justifica la modificació en diversos aspectes:
  
- Les escasses actuacions d'ampliació de camins fora dels principals.
  
- La pèrdua de terreny cultivable per al propietari, en una franja de major o menor amplària, en funció de l'ample del camí, ja que la tanca se situava dins de la seua finca.
  
- La utilització d'eixes franges com a abocador.
  
4.3 Superfície mínima de parcel·la en activitats subjectes a DIC
  
En els articles 7.4.a, Sòl no urbanitzable genèric, i 7.4.b, Sòl no urbanitzable de protecció horta, es reduïx de 10.000 metres quadrats a 5.000 metres quadrats la parcel·la mínima per a activitats subjectes a declaració d'interés comunitari.
  
Este article remet expressament a la regulació de l'article 20 de la Llei 4/1992 en les actuacions de declaració d'interés comunitari tramitades pel procediment extraordinari de l'esmentat article, que es desenvolupen en sòl no urbanitzable genèric.
  
4.4 Tanca de parcel·les en sòl no urbanitzable.
  
En l'article 6.3.c, apartat 4, Tancaments i tanques, es modifica la configuració que han de tindre les tanques en esta classe de sòl (es reduïx l'altura de la part cega d'1,25 a 0,25 m).
  
Es justifica en qüestions estètiques per a parcel·les la superfície mitjana del qual és de reduïdes dimensions.
  
4.5 Separació d'hivernacles a límits en sòl no urbanitzable.
  
En l'article 1.31, Construccions provisionals, es reduïx la distància mínima a límits dels hivernacles, i passa de 3 metres a 70 centímetres.
  
La corporació local considera que estes instal·lacions no perjudiquen els cultius de les parcel·les annexes, inclús els beneficien, ja que els protegixen del vent i deixen passar la llum.
  
4.6 Casetes per a capçaleres de reg i cremadors.
  
En l'article 7.4, Normes específiques del sòl no urbanitzable, s'introduïx un apartat per a regular les casetes per a capçaleres de reg i cremadors de llenya.
  
La finalitat d'introduir un nou apartat en l'article 7.4 és regular els cremadors de llenya i evitar que incomplisquen la separació a límits, i concretar les dimensions màximes per a les casetes de capçalera de reg, i permet que únicament este tipus d'edificació s'adosse a límit de camí, que és fins on arriba la xàrcia de subministrament promoguda per les societats agràries.
  
5. Amb data 7 de setembre de 2001, es va sol·licitar informe a la Conselleria d'Agricultura, Pesca i Alimentació, sense que fins a la data, es tinga constància de la seua emissió.
  
El 25 de juliol de 2002 es va rebre informe de la Direcció General de Transports de Conselleria d'Obres Públiques, Urbanisme i Transports, en relació amb la modificació de l'article 6.3.c (tancaments i tanques) de les ordenances, en el sentit que es tinga en compte el que disposa l'article 290.3 del reglament que desenvolupa la Llei d'Ordenació dels Transports Terrestres (Reial Decret 1.211/1990), respecte als tancaments en zones de servitud i afectació ferroviària, en els quals caldrà ajustar-se al que informe l'autoritat ferroviària competent respecte al tipus de tancament que s'ha de realitzar.
  
6. Puçol disposa de Pla General Homologat a la LRAU per la Comissió Territorial d'Urbanisme en sessió de 16 de setembre de 1996.
  
7. La Comissió Informativa de la Comissió Territorial d'Urbanisme de València, en sessió celebrada el 26 de juliol de 2002, va emetre informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. L'expedient s'ha tramitat de conformitat amb el que establix l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
2. La documentació està completa, a l'efecte del compliment del que preceptua l'article 27 de la LRAU.
  
3. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU, respecte dels següents punts:
  
1) Suma de parcel·les per a permetre edificació en sòl no urbanitzable (article 7.4; 7.4.a i b, paràgraf 2 en estos dos).
  
La documentació presentada el 24 de juliol de 2002 aclarix i concreta les condicions per a construir magatzems o instal·lacions agrícoles, forestals o cinegètiques, superiors a 30 metres quadrats, i fixa les condicions d'agrupació de parcel·les per a les instal·lacions d'estes dimensions.
  
2) Amples mínims de camins rurals (article 4.1.a, apartat 3).
  
3) Superfície mínima de parcel·la (5.000 m²) en activitats subjectes a DIC en sòl no urbanitzable (article 7.4.a i b, apartat 4).
  
El document presentat el 24 de juliol de 2002 esmena les deficiències observades en la redacció de l'article 7.4.a, apartat 4, que regulava els paràmetres de les actuacions que es tramiten pel procediment extraordinari de l'article 20 de la Llei 4/1992; la nova redacció es remet directament a la regulació continguda en l'esmentat article 20 de la llei per a este tipus d'actuacions i concreta que només es permeten en sòl no urbanitzable genèric.
  
4) Tanca de parcel·les en sòl no urbanitzable (article 6.3.c, apartat 4).
  
5) Separació d'hivernacles a límits (article 1.31 construccions provisionals).
  
6) Casetes per a capçaleres de reg i cremadors (nou apartat de l'article 7.4 normes específiques per a sòl no urbanitzable.
  
4. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions dels plans generals de municipis de menys de 50.000 habitants, de conformitat amb el que disposen els articles 55.1 i 39 de la Llei Reguladora de l'Activitat Urbanística, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
En vista de tot allò que s'ha exposat abans, la Comissió Territorial d'Urbanisme, en sessió realitzada el 30 de juliol de 2002, acorda:
  
Aprovar definitivament les modificacions que afecten els articles 4.1.a.3; 6.3.c apartat 4; 1.31 i 7.4, 7.4.a i b (apartats 2 i 4) i el nou apartat d'este article relatiu a les casetes per a capçaleres de reg i cremadors ja que s'han esmenat les deficiències observades en la redacció. Així mateix, s'ha presentat un annex amb el text íntegre de l'article 7.4 de les ordenances afectat per la present modificació.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data d'haver rebut la present notificació.
  
Tot això, sense perjuí que es puga exercitar qualsevol altre recurs que s'estime oportú.
  
València, 30 de juliol de 2002.- El secretari de la Comissió Territorial d'Urbanisme: José Manuel Palau Navarro.